ོབ་དཔོན་ཁ་ཅིག་གཏི་མུག་གིས་ཀུན་ནས་བསླངས་པའི་ལས་དགེ་བ་ཡོད་པར་འདོད་པ་དང་།ཁ་ཅིག་དེ་འདྲ་བ་དེ་སྐྱེ་བའི་གནས་དང་པོ་ཡིད་ཀྱི་རྣམ་ཤེས་ཡིན་ལ།ཉོན་མོངས
པ་བཞི་དང་མཚུངས་པར་ལྡན་པའི་ཡིད་ཀྱིས་ནི་དེ་དྲི་མ་ཅན་དུ་བྱས་པའི་ཕྱིར་དེ་ཉིད་དེའི་བསྐྱེད་རྒྱུ་དངོས་ནི་མ་ཡིན་པས་ན།དྲུག་གསུམ་གང་རུང་གིས་ཀུན་ནས་བསླངས་པའི་ལས་ཡིན་ན་མི་དགེ་བས་ཁྱབ་པར
འདོད་ཚུལ་སོགས་གང་ཟག་གི་བློ་རིམ་དང་གྲུབ་མཐའི་ཁྱད་པར་གྱིས་རྣམ་པར་བཞག་པ་ཐ་དད་པ་མང་དུ་སྣང་རུང་འདིར་དེ་དག་གི་མཐའ་དཔྱད་སྤྲོ་བར་མི་བྱའོ།།མདོར་ན་རྒྱུ་མཚན་འདི་དག་ཟབ་ཆོས་གཏེར་མའི
ཕྱོགས་ཁས་མི་ལེན་པ་རྣམལ་སྨྲས་པ་ཡིན་གྱིས་གཏེར་ཕྱོགས་ཁས་ལེན་པ་རྣམས་ལ་ནི་སྤོས་མ་དགོས་ཏེ།གཏེར་སྟོན་གུ་རུ་ཆོས་དབང་དང་།བདུད་འདུལ་རྡོ་རྗེ་སོགས་དུ་མའི་གཏེར་ལུང་མཐུན་པར།སྤྱིར་མ་འོདྲ་བའི།

དུས་སུ་དུ་རུ་ཁའ་ཡུལ་ནས་བྱུང་བའི་ཁ་ཟས་བཙ་བརྒྱད་ལྗོངྒ་འདིར་འབྱུང་བར་འགྱུར་ཚུལ་དང་།ཁྱད་པར་ཐ་མཁར་གྲགས་པ་ནི།རྒྱུ་དེ་སྔོན་གྱི་ལོག་སྨོན་གྱི་སྦྱོར་བ་ལས་བྱུང་བའི་ཕྱིར་དེའི་དྲི་མཚེར་ཚད་ན་ར་ཀ་དམྱལ
བབར་སྐྱེ་བ་སོགས་ཉེས་པ་བསམ་གྱིས་མི་ཁྱབ་པ་ཞིག་གསུངས་ཡོད་པའི་ཕྱིར་རོ།།རྒྱ་མཚན་དེས་ན་འདིས་ཉེས་པ་ནི་ཕལ་ཆེར་དངོས་པོ་རང་གི་རྒྱུའི་སྒོ་ནས་བཞག་པའི་ཕྱིར་དེའི་དུ་བ་བཏུང་བ་དང་ཕྱེ་སྣར་བླུགས་པའང
ཁྱད་པར་ཡོད་པར་མ་མཐོངས་ཏེ།དེ་དག་གང་གིས་ཀྱང་དེའི་དྲི་ཚོར་བར་འགྱུར་བའི་ཕྱིར་རོ།།དེ་ལྟར་ནའང་སེམས་ཅན་གཞན་གྱི་ལོག་སྨོན་གྱི་རྣམ་པར་སྨིན་པ་གཞན་གྱིས་མྱོང་བ་ནི་མི་སྲིད་དོ་སྙམ་དུ་དོགས་ན།།
དེ་ཡང་མ་ངེས་ཏེ་དེ་འདུ་རང་གི་རྒྱུ་རྒན་ཐུན་མེད་མ་ཡིན་པ་ཚོགས་པའི་ཕྱིར་རོ།དེ་ཡང་ཡིན་ཏེ་སྔོན་གྱི་བྱུང་བ་དང་ཕསྟུན་ནའང་།དྲང་སྲོའི་ཀོ་ཏ་མའི་དམོད་པས་བརྒྱ་བྱིན་གྱི་ལུས་ལ་མཚན་མ་སྟོང་བྱུང
སེམས་སྟེང་དུ་་ཚུལ་སོགས་དང་།ལྷའི་དམེད་པས་ལྷ་མོ་མདངས་ལྡན་མ་སྲིན་པོའི་ཆུང་མར་གྱུར་ཚུལ་སོགས་དང་།བདུད་སྡིག་ཅན་འཇིག་རྟེན་དུ་མིར་སྐྱེས་པ་ན་སྲིད་པའི་བདུད་དུ་འགྱུར་བར
སྨོན་ལ་མ་བཏབ་པོས་སེམས་ཅན་ཐམས་ཅད་ཀྱི་ཐར་ལམ་ལ་བར་ཆད་བྱེད་པའི་བདུད་དུ་གྱུར་པ་སོགས་རྒྱུ་མཚན་དཔག་ཏུ་མེད་པ་དག་གིས་ཤེས་པའི་ཕྱིར་རོ།དེ་དག་གིས་ནི་རང་རང་གི་རྒྱུ་དེ་དང་དེར་བརྟེན་པའི་ཕྱིར

འདིར་མི་མཚུངས་སོ་ཞེ་ན་མཚུངས་ཏེ།འདིར་ཡང་རྒྱུད་ཉིད་ལས་བྱུང་བའི་དུ་བ་བཏུང་བ་དང་དེའི་ཕྱེ་མ་སྣར་བླུགས་པའི་ཕྱིར་རོ།དེས་ན་ཤེས་ལྡན་དག་བསླབ་པས་རྨྱད་མ།
བསྡམས་པ་ཞིག་ནའང་རང་བཞིན་གྱི་ཁ་ན་མ་ཐོ་བ་ཆེན་པོ་དང་ལྡན་པ་འདི་ལྟ་བུ་ལ་ཉེས་པ་མེད་ཅེས་སླབ་སྨོས་ཅི་དགོས་ཏེ།ཤིན་ཏུ་བག་དང་ལྡན་པས་སྤང་བར་མཛོད་ཅིག།འདིར་སྨྲས་པ།།རྒྱལ་བས་འགྲོལ
ཆོས་ཚུལ་རྣམས་བཤད་པ།།ཉེས་པར་གྱུར་ཀུན་སྤང་ཕྱིར་ཉིད་ཡིན་གྱི།།དེ་ལས་གཞན་དུ་དགོས་པ་མ་མཐོང་ན།།ཉེས་པའི་རྩ་བར་གྱུར་ལ་སུ་མི་དོགས།།དམ་པ་རྣམས་ཀྱི་དགོངས་པའི་ལེགས་བཤད་པ།།
རྨོངས་པའི་སྐྱེ་བོས་ལོག་པར་བཟུངས་པའམ།།ཡང་ན་གཟུར་གནས་མིན་གྱུར་ཇི་ལྟར་ཡང་།།ཉེས་ལ་ཉེས་པ་མིན་ཞེས་ཅིའི་ཕྱིར་སྒྲུབ།།གལ་ཏེ་རང་གི་ལས་ངན་སྤང་དཀའ་ཡང་།།རང་ཉིད་ཉོན་མོངས
རག་ཅེས་སྨྲ་རིགས་ཀྱིས།།རྒྱལ་བའི་བསྟན་ལ་འདི་ནི་ཆོས་སོ་ཞེས།།སྨྲ་བའི་རོ་འཛིན་བདུད་ཀྱིས་མ་བསྐུལ་ལམ།དེ་ལྟར་ན་ཚུལ་འདི་རང་བཞིན་གྱི་ཁ་ན་མ་ཐོ་བ་དང་རྗེས་སུ་འབྲེལ་པར་ལུང་གི་སྤྲོས་པ་དོར
ཏེ་རེག་པའི་ལམ་ནས་ཅུང་ཟད་ཅིག་དཔྱད་གྲུབ་བོ།ད་ནི་ཁྱད་པར་དུ་ཐུབ་པའི་བཅས་ལྡན་གྱི་གང་ཟག་གིས་རྫས་འདི་བཏང་བ་ལ་ཉེས་པ་ཡོད་མེད་ཕྱོགས་ཙམ་གཞལ་བར་བྱ་སྟེ།འདིར་ཡང་སྣ་ལ་བླུགས

པ་ནི་ཁྱད་མེད་ཅིང་དོན་གཅིག་པ་ཉིད་དུ་གཟུང་ངོ་།།དེ་ཡང་སོ་སོར་ཐར་པ་རིགས་བརྒྱད་དང་རྗེས་སུ་འབྲེལ་པའི་བཅས་ཁྲིམས་མཐའ་དག་གི་རྣམ་པར་དབྱེ་བ་ནི་འདིར་སྨོས་སུ་མ་ལྡང་ལ།གང་ལས་བཅོམ་ལྡན་འདས
ཀྱི་འདུལ་བ་མདོར་བསྟན་པར།ངས་འདུལ་བ་རྒྱ་ཆེར་ནི་བཤད་ན་མདོར་བསྡུས་པ་ནི་སྔན་ཆད་མ་བཤད་པས།དེང་ཕྱིན་ཁྱེད་རྣམས་ཀྱིས།གང་རུང་བ་དང་ཉེ་ཞིང་མི་རུང་བ་ལས་ལྡོག་པ་ནི་ཀུན་དུ་སྤྱོད
ཅིག།གང་མི་རུང་བ་དང་ཉེ་ཞིང་རུང་བ་ལས་ལྡོག་པ་ནི་ཀུན་ཏུ་སྤོངས་ཤིག།ཅེས་གསུངས་པ་འདིའི་རྗེས་སུ་དཔག་སྟེ་བཅས་ལྡན་ཐུན་མོང་གི་དབང་དུ་བྱས་ན།གོང་སྨོས་ལྟར་ཐ་མཁར་གྲགས་པ་འདི
ནི་ཕྱིས་སུ་བྱུང་བའི་ཕྱིར།རྫོགས་པའི་སངས་རྒྱས་འཇིག་རྟེན་དུ་བྱོན་པའི་སྐབ་དེར་འཕགས་ཡུལ་དུའང་ཡོངས་གྲགས་སུ་མེད་པའི་ཕྱིར་འདུལ་བའི་བཅས་པས་དངོས་སུ་མ་ཟིན་མོད།དེ་ལྟ་ན
འང་འདུས་པའི་སྨན་གྱི་གཞི་ཇི་སྙམས་སུ་ཡིན་མ་མ་ལ་སོགས་པ་ལ་ཕན་པའི་སྨན་སྩ་ལ་བླུགས་པ་དག་ཡོད་པར་དགོངས་པ་དང་།མིག་ལ་ཕན་པའི་སྨན་དུ་བ་བཏང་དགོས་པ་དག་ཀྱང་ཡོད་པར་དགོདུ
བདག་པ་ལ་ན་བབབ་པའ་མེད་དུ་བསྟན་པར་གནང་བ་ལས་འགྲོས་ཏེ།འབྲལ་པ་མདེ་རྩ་པལ་གསོག་འཇོག་གི་སྐབས་སུ་སྩ་བླགས་པས་ནི་ཉེས་པ་མེད་དོ་ཞེས།དེ་རྒྱུན་དུ་མ་པསྟེ་ཞེན།

ནད་དེ་ལྡང་བར་འགྱུར་བ་དག་གི།དེའི་ཆེད་དུ་རྫས་དེ་གསོག་འཇོག་བྱས་པ་ལ་ཉེས་པ་མེད་པར་བཤད་པ་དང་།དེ་ལས་ཡང་འཕྲོས་ཏེ་སློབ་དཔོན་ཁྱད་པར
བཤེས་གཉེན་གྱིས་མཛད་པའི་འདུལ་བ་བསྡུས་པ་ལས།ཡོ་བྱད་ཀྱི་དངོས་པོའི་དབང་གིས་དེའི་ཡོངས་སུ་བསྲུང་བ་རྣམས་ཀྱང་རྗེས་སུ་གནང་ངོ་།འདི་ལྟ་སྟེ།མཚན་ཁུང་དང་སྨན་གྱི་ནལ་ཟེ་དང་།
སྨན་གྱི་ཕོར་བུ་དང་།དུད་པ་བཏང་བའི་སྦུ་གུ་ལྕགས་ལས་བྱས་པ་སྲིད་སོར་བཅུ་གཉིས་ཀྱི་ཚད་དང་།སྣར་བླུགས་པ་མཆུ་གཉིས་པ་དང་།ཕུལ་བའི་བཏུང་ཕོར་དང་།ཟ་མ་ཏོག་དང་།རྐང
བརྟེན་དང་།རྐང་བརྙན་དང་།འདི་དག་རིན་པོ་ཆེའི་རང་བཞིན་ལས་བྱས་པ་སྤང་ཞིང་བཅང་བར་བྱའོ།ཞེས་དང་།མདོ་རྩའི་སྨན་གྱི་གཞིར།གསོ་བའི་ཕྱིར་དུ་བ་བརྔུབ་པར་བྱའོ།དེ་ནི་སྨན
གཅེའུས་འགྲུབ་པོ།ལྕགས་ལས་བྱའོ།སོར་བཅུ་གཉིས་པ་བཟང་པོ་རྣོ་བ་དང་རྩུབ་པར་མི་བྱའོ།ཞུན་མར་རམ་འབྲུ་མར་གྱིས་བསྐུས་ཏེ་ཤུགས་སུ་གཞུག་གོ།དེ་ནི་ཟུང་ངམ་ཆོས་གོས་ཀྱི་གདངས་བུ་ལ
བཞག་གོ།དྲི་མ་མེད་པར་བྱ་བའི་ཕྱིར་མེར་གཞུག་གོ།སྔར་བླུགས་པའི་ལས་བྱའོ།དེ་ནི་སླར་བླུགས་པའི་སྤྱད་ཀྱིས་འགྲུབ་བོ།མཆུ་གཉིས་པ་མི་རྣོ་བ་བཟང་ངོ་།དེ་བྱའོ།ཞེས་ལྕགས་སྐྲག་དང་

་བླུགས་ཀྱང་གནངས་ཏེ་དེ་དག་གི་མཚན་ཉིད་ཀྱང་རྒྱས་པར་བཤད་དོ།འདི་དག་ལ་མ་བརྟགས་པའི་གང་ཟག་བློ་གྲོས་རྩིང་པ་ཁ་ཅིག་འདུལ་བ་ལས་ཐ་མཁའི་དུ་བ་བཏང་བ་དང་དེའི་ཕྱེ་མ་སྣར་བླུགས་པ
གནང་ངོ་ཞེས་དོན་དང་མི་ལྡན་པའི་ཅལ་ཅོལ་སྒྲོག་པར་བྱེད་པ་དག་ནི་མི་འཐད་པའི་ཚུལ་འོག་ནས་རིམ་བཞིན་འཆད་དོ།དེས་ན་གནང་བཀག་གི་རིམ་པ་རྣམས་རག་པར་བཀོད་ནས་ཕྱོགས་མཐུན་བརྩེ་བ་ལ།སྤྱིར།།
འདུལ་བའི་བཅས་ཁྲིམས་རྣམས་ནི་བཅས་པ་རང་རང་གི་གླེང་གཞི་དང་རྗེས་སུ་མཐུན་པར་དགོངས་གཞི་གང་ལ་དགོངྒ་ནས་བཅས་པ་དེ་མཛད་འདུག་པ་ལ་ལེགས་པར་དཔག་ནས་བཤད་དགོས་ཀྱི།ལྟུང་བ།
དེའི་རྣམ་པ་ཙམ་ལ་ནི་ཁྱབ་པ་མེད་པའི་ཚུལ་གཞུང་བླ་མ་དང་།གཞུང་དམ་པ་སོགས་ལས་ཤིན་ཏུ་གསལ་བར་གསུངས་ཤིང་།དེར་ཡང་མ་ཟད་སེམས་ཀྱི་ཀུན་ཏུ་སྤྱོད་པ་ལ་ལྟོས་པའང་ཕལ་ཆེར་འབྱུང་ངོ་།།
དེས་ན་བཅས་རྒྱང་དང་རང་བཞིན་གྱི་ཁ་ན་མ་ཐོ་བ་དང་རྗེས་སུ་འབྲེལ་བ་གཉིས་ལས་འདི་ནི་རང་བཞིན་གྱི་ཁ་ན་མ་ཐོ་བ་དང་ཡང་རྗེས་སུ་འབྲེལ་བའི་ཚུལ་པོ།།སྤོས་ལྟར་ལགས་མོད་ཀྱང་།དེར་ཡང་མ་ཟད
ཆང་གི་དབང་དུ་ནའང་མྱོས་པར་འགྱུར་བའི་རྫས་ཀྱི་བྱེ་བྲག་སྟེ་ཆང་གི་སོགས་སུ་གཏོགས་སོ།དེ་ཡང་ཡིན་ཏེ་ཆང་རང་གི་གླིང་གཞིའི་སྐབས་སུ་དེའི་དགག་པ་ཉིད་མྱོས་པར་གྱུར་པ་ལ་བརྩེ

བཅས་པའི་ཕྱིར་དང་།དགངས་གཞ་འདི་ལ་བརྟན་ནས་ཉན་མངས་པ་འཕེལ་བར་འགྱུར་བའི་ཕྱིར་དང་།བསླབ་པ་གཞན་རྣམས་ཀྱང་ཅི་རིགས་པ་འཆལ་བར་འགྱུར
པ་དག་ལ་དགོངས་པའི་ཕྱིར་ཏེ།དེས་ན་དེའི་བྱ་བ་གང་ཡིན་དེ་དག་ཐམས་ཅད་ཐ་མ་ཁ་འདིས་ཀྱང་བྱེད་པའི་ཕྱིར་རོ།དེར་ཡང་མ་ཟད་མདོག་དང་དྲི་ཙམ་ཆང་དང་འདྲ་ཡང་མྱོས་པར་མི་འགྱུར་བ་ནི་གནང་ངོ་།མདོག
དངནི་ཆང་དང་མི་འདྲ་ཡང་མྱོས་པར་འགྱུར་བ་ནི་བཀག་གོ།ཞེས་གསུངས་ལ།དེས་དབང་གིས་ནད་པ་ལ་ཆང་བསྐོལ་རོ་ནུས་མེད་པར་བྱས་པ་གནང་བ་དང་།གཞན་ཡང་ཚར་གྱུར་པ་དང་།ཆང་གི་རྩ་བ་མོ་
འཏུང་དུ་རུང་བར་གསུངས་པའི་ཕྱིར་རོ།དེ་ལྟ་ནའང་ཆང་དངོས་ནི་ནད་པ་ལའང་བཏུང་བར་མ་གནང་བ་དེའི་ཕྱིར།ཐ་མ་ཁའང་གདོང་སྲིན་དང་མིག་ནད་སོགས་ཀྱི་ཆེད་དུའང་བཏུང་མི་རུང་སྟེ།དེ་དེ་ཉིད་ཀྱི་བྱེ་བྲག
ཡིན་པའི་ཕྱིར་རོ།དེ་ཡང་ཡིན་ཏེ།མདོ་རྩ་བར།རྩ་བ་དང་།སྡོང་པོ་དང་།འདབ་མ་དང་།མེ་ཏོག་དང་།འབྲས་བུ་མྱོས་པར་འགྱུར་བ་རྣམས་ཀྱང་ངོ་།ཞེས་གསུངས་པའི་བྱེ་བྲག་སྡོང་པོ་དང་།འདབ་མ་དང
ས་ཆི་རིགས་པ་ལས་བྱུང་བའི་མྱོས་འགྱུར་གྱི་རྫས་དེ་དེ་ཡིན་པའི་ཕྱིར།རྒྱུ་མཚན་འདི་ཉིད་འདུལ་བའི་རྣམ་བཤད་གསེར་མདོག་ལས་ཀྱང་བཤད་དེ།ཇི་སྐད་དུ་དེ་ཉིད་ལས།དེ་ལྟར་ཆང་གིས་མྱོས་པར

གྱུརགྱུར་བ་ལ་བརྟན་ནས་བག་མེད་པའི་གཞི་ཆེན་པོ་བྱེད་པར་དགོངས་པ་ལྟར་ན།དུས་དེར་མ་དར་བས་གསལ་ཁ་མ་བྱུང་བ་མ་གཏོགས་ཐ་མ་ཁར་གྲགས་པའི་སྔོ་འདི་ལོ་བརྒྱད་བརྒྱ་ལྷག་ཙམ་ནས་རྒྱ་གར་དང་རྒྱ་ནག།
ཏུ་བྱུང་ཞིང་།དེ་ཡང་བུད་མེད་གཅིག་གིས་སྨོན་ལམ་ལོག་པར་བཏབ་པས་ཁྲག་ས་ལ་ལྷུང་བ་ལས་སྐྱེས་ཤིང་།བྱེད་རྐྱེན་གྱིས་འབྱུང་པོ་སྙིང་ལ་ཞུགས་ནས་དུ་བརྔུབ་དགོས་པ་འདི་གང་ལ་ཡང་ཕན་པ་ཆུང
ཞིང་ནད་སོགས་མང་དུ་བསྐྱེད་པས།དགག་བྱ་ཆེ་བ་ཁྱད་པར་བག་མེད་པའི་གནས་སུ་སྦྱོར་བ་ལ་ཆང་དང་འདྲའོ།ཞེས་རྒྱལ་དབང་ཐམས་ཅད་མཁྱེན་པས་གསུངས་པ་འདི་ལ་དཔྱོད་ལྡན་ཀུན་གྱིས་བསམ
པར་མཛོད་ཅིག།དེ་ལ་ཡང་ཁ་ཅིག་ན་རེ།ཁྱེད་ཅག་གིས་འདི་ནི་རང་བློས་འདོད་ཕྱོགས་སུ་སྦྱར་བ་ཙམ་སྟེ།རྒྱལ་བ་ཉིད་ཀྱིས་སྔ་ལ་བླུགས་པ་དང་།དུད་པ་བཏང་བ་དག་དེ་དང་དེའི་ནད་ལ་ཕན་པའི་ཆེད་དུ
གནང་བའི་ཕྱིར་ཞེ་ན།ཀྱེ་བཞིན་བཟང་ཁྱོད་ཀྱི་རྟག་དེ་ཡང་མ་ངེས་ཏེ།ཁོ་བོ་ཅག་གིས་འདིར་ནི་རྫས་རང་གི་ངོས་ནས་ཉེས་པ་བསྐྱེད་པའི་རྒྱུ་ཐུན་མོང་མ་ཡིན་པར་བཤད་ཅིང་།དེ་ཉིད་བཏུང་བ་དང་སྔར་བླུགས་པ
།སྔར་ཞུགས་པ་དང་དུད་པ་བཏང་བ་ཐམས་ཅད་ནི་དགག་པ་མ་ཡིན་ནོ།གང་གི་ཕྱིར་ཁྱེད་ཀྱི་ལྟར་སྤྱི་དང་བྱེ་བྲག་མ་བྱེ་བར།དུ་བ་བཏང་བ་དང་།སྣར་བླུགས་པ་ཙམ་གནང་བ་ཉིད་ཀྱིས།ཐ་མ

ཁ་བཏུང་བ་ཡང་གནང་བར་འགྱུར་ན།སྤྱི་གནང་བ་ཡིན་ན་དེའི་བྱེ་བྲག་ཀྱང་གནང་བས་ཁྱབ་པ་ཞིག་འདོད་པར་སྣང་སྟེ།དེ་ལྟར་ན་ཐུབ་པའི་བཅས་ལྡན་གྱི་དགེ་སློང་ཆོས་ཅན།ཁྱོད
ཆང་འཐུང་རུང་བར་ཐལ།ཁྱོད་ལ་བཏུང་བ་བཏུང་བར་ཐུབ་པས་གནང་བའི་ཕྱིར།ཁྱབ་པ་ཁས།དེར་ཐལ།དེ་དེའི་སྤྱི་ཡིན་པའི་ཕྱིར་དང་།འདི་ཉིད་དེའི་བྱེ་བྲག་ཡིན་པའི་ཕྱིར།གཞན་ཡང་དེ་འདྲ་བ་དེ་ཆོས
།ཁྱོད་ཀྱི་སྔ་དྲོ་མི་ཤའང་བཟར་རུང་བར་ཐལ།དུས་དེར་བཟའ་བ་ཟ་བར་ཐུབ་པས་གནང་བའི་ཕྱིར།དེར་ཐལ།དེ་བཟའ་བ་ཡིན་པའི་ཕྱིར་རོ།དེ་ལ་ཁོ་ན་རེ།དེ་ལྟར་གནང་བའི་བཟའ་བཏུང་དག་ནི
རུང་བ་ཉིད་ཡིན་གྱི།མི་རུང་བའི་དངོས་པོ་དམིགས་ཀྱིས་བསལ་བ་དག་ནི་མ་ཡིན་པའི་ཕྱིར་འདི་དང་མི་མཚུངས་སོ་ཞེ་ན་མཚུངས་ཏེ།འདིར་ཡང་མི་རུང་བའི་དངོས་པོ་ཐ་མ་ཁ་ཉིད་བཏུང་བ་དགག་གི་རུང་བའི་སྨན་
གཞན་གྱི་དུ་བ་བཏང་བ་དང་།སྣ་ལ་བླུགས་པ་ནི་མ་བཀགས་པའི་ཕྱིར་རོ།དེ་བས་ན་རྣམ་པ་ཀུན་ཏུ་ཆོས་ལ་སྡང་བས་ཆོས་སྤང་བའི་ལས་ནི་མཚམས་མེད་པའི་ལས་རྣམས་ཀྱིས་ཀྱང་འགྲན་དུ་མི་བཟོད་པ
དཔས་ན་ཁ་ནས་གང་ཐོན་ལེགས་བཤད་དུ་མ་རློམས་པར་དག་གི་མི་དགེ་བའི་ལས་རྣམས་ལ་བརྟག་དཔྱད་ལེག་པ་ཐོང་ཤིག།འདིར་ནི་ཉེས་པ་དེ་རྣམ་པར་འགོག་པའི་ཆེད་ཙམ་དུ་བརྟག་དཔྱད་མདོ་ཙམ་བགྱི་དགུང

་ལ་འདི་སྐད་ས་པ་སྟེ།།གང་ཞིག་ཐུབ་པའི་བཅས་པ་དང་འབྲེལ་བའི།།སྤང་བླང་གནས་ལ་མ་རྨོངས་བགྱིད་འདོད་ན།།ཐུབ་གསུངས་ཉིད་དང་དེ་ཡི་དགོངས་འགྲེལ་ལ།།ཕྱོགས་རེ་མིན་པའི་ཐོས
བསམ་བགྱིད་མཛོད་ཅིག།རང་གཞུང་ཁོལ་བུ་ཙམ་གྱིས་སྙིང་ཚིམ་ནས།།གཞན་ལ་འཁུ་བའི་བརྗོད་དག་སྲིན་སྟུག་པོས།།རྒྱལ་བསྟན་ཉི་མ་མོག་པོར་བགྱིད་པ་འདི།།ཀྱེ་མ་སྙིགས་མའི་རང
རྟགས་ལས་གཞན་ཅི།།རྨོངས་རྣམས་ཕྲག་པ་དོག་པའི་གནམ་རུ་ལས།།འཕངས་པའི་ངན་ཚིག་ཉག་ཕྲན་རྩུགས་ཀྱང་བླ།།ལེགས་བཤད་རིང་དུ་བླངས་པའི་མཁས་རྣམས་ཀྱང་།།སྨྲ་བ་འདི
ལལྕོགས་གང་དེ་ལྟ་མིན།།རྒྱལ་སྲས་ལམ་ལ་ནན་ཏན་བགྱིད་དོ་ལོ།།འགྱོད་མིན་འགྱོད་པ་བསྐྱེད་འདིས་ཅིར་འགྱུར་ཨང་།།གཞན་ལ་ཕན་པའི་སྦྱོར་བར་འཇུག་གོ་ལོ།།འགྲོ་བ་ལམ་ལས་ལྡོག
མཚར་རོ།།རྒྱལ་བསྟན་སྙིང་པོ་དང་རྒྱུད་གདུལ་བ་ཡིན།།སྨད་ནས་གཞན་དོན་ནུས་ཚེ་ཅི་དགར་གྱིས།།རང་རྒྱུད་ཤ་པའི་རྭ་ལྟར་གཟེང་བ་འདིས།།གཞན་རྒྱུད་སྡོམས་པའི་འཆིང་བ་མི་འོང་དོགས།།།
སྔོན་གོམས་ཐགས་བསྐྱེད་རླུང་གིས་དྲངས་པ་ཡི།།གཞན་ཕན་ཕྲིན་ལས་འོད་ཟེར་སྟོང་འབར་བའི།།བཤེས་གཉེན་ཉི་མ་མཆོག་དེ་གར་བཞུགས་ཀྱང་།།སྨད་པའི་གནས་མིན་སྲིད་པའི་ལྟུང་བྱེད་ཡིན།།

རང་བཞིན་ཤེས་ནས་དད་པ་སྨོས་ཅི་དགོས།།ཆགས་དང་བཞད་གད་སེམས་ཀྱིས་ཕྱག་འཚལ་ཙམ།།རྒྱལ་སྲས་རྣམས་ལ་གང་གིས་སྨྲས་པ་དེས།།ཐར་པའི་ས་བོན་
འདེབས་ཅེས་ཐུབ་དབང་གསུངས།།དེས་ན་འགྲོ་བ་བཀྲི་བའི་ཐབས་ཚུལ་ལ།།ཚིག་ཙམ་གཙོ་བོ་མ་ཡིན་བརྗོད་དོན་དེས།།གདུལ་བྱའི་བློ་སྣང་སྒྱུར་ལ་རག་ལས་ན།།ཚིག་གཉེར་མུ་སྟེགས་གཞུང
ལསུ་ཡིད་གཏོད།།མདོར་ན་བདག་བསྟོད་གཞན་ལ་སྤྱོད་པ་ནི།།རྒྱལ་སྲས་ལམ་ལ་རང་ཉིད་ཞུགས་གྱུར་ཀྱང་།།དེ་ཡི་ལྟུང་བ་ཆེན་པོར་གསུངས་པས་ན།།ཕམ་པའི་གནས་ལ་སྒྲིམ་ཞེས་གསོལ་བ
འདེབས།།འདིར་བཤད་པའང་སྡང་ཞུགས་དབང་གིས་མིན།།སྐྱེ་བོ་ཕལ་ཆེར་ཐང་དོར་ལ་རྨོངས་པས།།ལོག་རྟོག་ཚིག་ཕྲེང་སྤེལ་བ་དེ་གཅོད་ཕྱིར།།སྒྲས་འདི་དམ་པ་རྣམས་ཀྱིས་བཟོད་པར་བཞེས།།
འདི་ལ་ལེགས་པར་བཤད་པ་རྒྱ་ཙམ་སྣོད།།དེ་མཆིས་གྱུར་བས་འགྲོ་བ་མཐའ་དག་ཀུན།།རྟག་ཏུ་ཐུབ་པའི་བསླབ་ལ་གྲུས་བསྐྱེད་དེ།།མ་དག་འཚེ་བ་རིང་དུ་སྣང་བར་ཤོག།ཅེས་སྙིགས་མའི་དུས་
མདག་པའི་ལོངས་སྤྱོད་ཐུན་མོང་མ་ཡིན་པ་ཐ་མ་ཁར་གྲགས་པའི་ཉེས་པ་ཕྱོགས་ཙམ་སྨོས་པ་འདི་ནི་མང་དུ་ཐོས་པས་རྒྱུད་ཡངས་སུ་གྲོལ་བའི་བཞེས་གཉེན་བཀྲ་ཤིས་དོན་གྲུབ་ནས་ལྒ་རྫས་དང་བཅས་ཀྱིམ

བསྐུལ་བཞིན།རྒྱལ་བའི་སྲས་པོའི་མིང་གི་ཅོད་པཎ་འཆང་བ་གཞན་ཕན་མཐའ་ཡས་འོད་ཟེར་དུ་འབོད་པས་བསྟན་འགྱུར་རིན་པོ་ཆེའི་བཀླགས་ལུང་བགྱིད་པའི་ཐུན་མཚམས་སུ་ཤར་མར་སྤེལ་བ་མངྒ་ལཾ།།